लंदन की क्वीन मेरी यूनिवर्सिटी के शोधकर्ताओं ने यह अध्‍ययन किया है। साइंस पत्रिका ‘रॉयल सोसायटी ओपन साइंस’ में छपी इस स्टडी में दावा किया गया है कि बकरियों में इंसानी भावों को पढ़ने की क्षमता होती है। बकरियों को आम तौर पर उनसे मिलने वाले दूध और मांस के लिए पाला जाता रहा है, लेकिन अब तक यह नहीं पता था कि उनमें इंसानी भावनाओं की इतनी समझ होती है जैसी कि कुत्तों या घोड़े जैसे जानवरों में होती है।